Meklari
Meklari on kaupankäynnissä myyjän ja ostajan välinen välittäjä. Esimerkiksi pörssissä meklari on arvopapereiden osto- ja myyntitarjousten välittäjä.
Tiilentekijän merkki
Tiilentekijän merkeillä tarkoitetaan keskiaikaisten tiilimestareiden käyttämiä puumerkkejä, joilla nämä signeerasivat tuotantonsa. Merkit ovat yksinkertaisia kuvia, jotka esittävät työkaluja tai geometrisia taikamerkkejä. Merkit saattavat juontua katolisten pyhimysten attribuuteista, tunnuksista, ja ne saattavat viitata tiilentekijöiden nimiin. Esimerkiksi Peter-niminen tiilentekijä olisi voinut käyttää merkkinään Pyhän Pietarin tunnusta, avainta.